Μολόχα

Η μολόχα (επιστ. Μαλάχη η άγρια, Malva sylvestris) είναι το συνηθέστερο είδος Μαλάχης. Είναι ιδιαίτερα διεσπαρμένο φυτό σε όλη την λεκάνη της Μεσογείου και σε πολλά ακόμα μέρη του κόσμου. Αναπτύσσεται από την παράκτια ζώνη μέχρι αρκετά μεγάλο υψόμετρο. Η μολόχα έχει πυκνό φύλλωμα, με φύλλα παλαμοσχιδή και άνθη κυρίως ρόδινα, που φύονται από τον βλαστό. Η περίοδος ανθοφορίας της περιλαμβάνει όλη την περίοδο της άνοιξης και το ξεκίνημα του καλοκαιριού και γίνεται πανέμορφη.

Είδη
Είδη του γένους Μαλάχη που απαντούν αυτοφυή στην Ελλάδα είναι:
Μαλάχη η κρητική (Malva cretica)
Μαλάχη η μόσχοσμος (Malva moschata)
Μαλάχη  η αγρία (Malva sylvestris)
Μαλάχη η αμελημένη (Malva neglecta)
Μαλάχη  η μικρανθής (Malva parviflora)
Μαλάχη  η μικρά (Malva pusilla)
Μαλάχη  η αιγυπτία (Malva aegyptia)
Από αυτά, τα περισσότερα ενδιαφέροντα είδη, χρήσιμα και στην φαρμακευτική είναι: η Μαλάχη  η αγρία και η Μαλάχη  η αμελημένη τα άνθη των οποίων χρησιμοποιούνται σαν αφέψημα με μαλακτικές ιδιότητες και είναι γνωστά σαν μολοχάνθη.
Φυτολογία, Εκδοτική Αθηνών, τόμ. 10 σ. 200, 1983

Παραδοσιακή ιατρική

Στην παραδοσιακή ιατρική η χρήση της μολόχας μπορούσε να χρησιμοποιηθεί ως φαγώσιμο και ως θεραπευτικό φυτό. Στην αρχαία Ελλάδα την είχαν μεγάλη εκτίμηση (αναφέρεται από τον Πυθαγόρα 
Porphyrius Phil., Vita Pythagorae
Section 34, line 10
 [...] περὶ αὐτὴν ὀποῦ καθαρθείη, καὶ ἀσφοδέλων ἀνθερίκων καὶ μαλάχης φύλλων[...] και τον
Πλάτωνα). Ο Αθήναιος στους Δειπνοσοφιστές (Βιβλ. Β΄) γράφει πως θεωρείται "λεαντική αρτηρίας"
Athenaeus Soph., Deipnosophistae
Book 2, Kaibel paragraph 52, line 17

                                        [...] ὁ δὲ Σίφνιος
Δίφιλος ἱστορεῖ ὡς ἡ μαλάχη ἐστὶν εὔχυλος, λεαν-
τικὴ ἀρτηρίας, τὰς ἐπιπολαίους ἀποκρίνουσα δριμύτη-
τας.[...] μάλλον επειδή  χρησιμοποιούνταν ως προφυλακτικό φάρμακο κατά της αρτηριοσκλήρυνσης.

Στην πρόσφατη λαϊκή ιατρική, τα φύλλα της μολόχας τρίβονται σε μέρος που πονά από το άγγιγμα της τσουκνίδας. Όπως λέγεται, "καταλαγιάζει το τσούκνισμα". Το αφέψημα από τα άνθη της (μολοχάνθια) θεωρείται μαλακτικό, αποχρεμπτικό, κινητικό του εντέρου. Το ποδόλουτρο σε αφέψημα από μολοχάνθη ανακουφίζει από την κούραση. Το κατάπλασμα φύλλων μολόχας ανακουφίζει το έκζεμα και το πόνο από το τσιμπήματα εντόμων.

Παραπομπές

Πηγές
Αγριολούλουδα της Ελλάδας, Εκδόσεις Mediterraneo. ISBN 960-8227-71-2.
 Ρηγατος Α. Γεράσιμος Τα βότανα στον πολιτισμό των Ελλήνων ISBN 978-960-503-461-0

Εξωτερικοί σύνδεσμοι



Κατηγορία:Μαλαχοειδή
Κατηγορία:Αγριολούλουδα
Κατηγορία:Βότανα